《四月二十日得雨方足闻城间一祷即应沾渥久矣此馀波所及也再用前韵一首寄呈恕斋》
宋代·林希逸

晴云卷尽雨云飞，多谢元工已转机。恳切敷陈绿封事，殷勤持送紫霞衣。

十连如佛仁均施，一念于民福可祈。秧马既閒青遍野，摇摇争弄晚风微。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。